Diari Oficial de la Generalitat Valenciana


Sumari del DOGV 6485, del 22-03-2011 (2011/3085)

ORDRE 1/2011,de 11 de març, de la Conselleria de Benestar Social, per la qual es convoquen els premis de fotografia La Senda del Poeta 2011.
--------------------------------------------------------------------------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3085


Data del document
:   11-03-2011

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * distinció honorífica

ORDRE 1/2011,de 11 de març, de la Conselleria de Benestar Social, per la qual es convoquen els premis de fotografia La Senda del Poeta 2011. [2011/3085]
La Llei 18/2010, de 30 de desembre, de la Generalitat, de Joventut de la Comunitat Valenciana atribueix a l'Institut Valencià de la Joventut.Generalitat Jove, entre d'altres, la funció de defensar i promoure la llengua, la cultura i les tradicions, i també el coneixement de la historia, el territori i el patrimoni valencià.
Des de fa més d'una dècada es celebra la Senda del Poeta, un esdeveniment en record del poeta i dramaturg oriolà Miguel Hernández. Esta activitat, de tres dies de senderisme, contribueix a donar a conéixer la vida i l'obra del poeta, i brinda als jóvens una alternativa de turisme cultural a través de la combinació de literatura, natura i art, que estan presents al llarg de tot el recorregut.
Amb la finalitat de fomentar la creativitat artística dels jóvens participants i d'oferir-los un espai en què puguen expressar les seues vivències i la seua particular visió del recorregut, es considera convenient convocar este premi de fotografia.
Per això, i fent ús de les competències que em confereixen l'article 28 de la Llei 5/1983, de 30 de desembre, del Consell, i l'article 47.11 del text refós de la Llei d'Hisenda Pública de la Generalitat Valenciana,
ORDENE
Primer. Convocatòria
Es convoca concurs públic per a la concessió dels premis de fotografia La Senda del Poeta 2011 i s'aproven les bases per les quals es regirà esta convocatòria, com també el model de sol·licitud i la documentació necessària, que s'inclouen com annexos I i II de la present ordre.
Segon. Finançament
Els premis que es convoquen es finançaran a càrrec de la línia de subvenció SE000031 del pressupost de l'Institut Valencià de la Joventut.Generalitat Jove per a 2011, amb un import global màxim de 3.000 euros.
DISPOSICIÓ ADDICIONAL
Única.. Comissió Europea
Els premis convocats mitjançant esta ordre no s'han de notificar a la Comissió Europea, de conformitat amb el que disposa el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, ja que no reuneixen tots els requisits de l'apartat 1 de l'article 107 del Tractat de Funcionament de la Unió Europea, atés que els beneficiaris finals són persones físiques.
DISPOSICIONS FINALS
Primera. Desplegament
Es faculta el director general de l'Institut Valencià de la Joventut.Generalitat Jove perquè dicte totes les instruccions i resolucions que calguen per al desplegament i l'execució del que preveu esta ordre.
Segona. Entrada en vigor
La present ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera. Recursos
Contra la present convocatòria, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, d'acord amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.
Potestativament, podrà interposar-se recurs de reposició, davant de la consellera de Benestar Social, en el termini d'un mes comptador a partir de l'endemà de la publicació d'esta ordre, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 11 de març de 2011
La consellera de Benestar Social,
ANGÉLICA SUCH RONDA
Annex I
Bases de la convocatòria
Primera. Requisits dels participants
Podran participar en la present convocatòria jóvens aficionats o professionals de la fotografia, les edats dels quals estiguen compreses entre els 14 i els 30 anys, ambdues incloses, a data 31 de desembre de 2011.
Segona. Condicions tècniques de les obres
1. El tema sobre el qual versaran les fotografies serà La Senda del Poeta 2011, si bé podran presentar-se fotografies d'edicions anteriors.
2. Els participants podran presentar fins a un màxim de tres fotografies, en color o en blanc i negre, en suport rígid, tipus paspartú, cartró ploma, etc. (no s'admetran en vidre), no superior a 40 x 50 cm. Les fotografies es presentaran també en suport digital, en un CD.
3. No s'acceptaran obres el contingut de les quals puga ofendre, ferir o danyar els sentiments o creences de tercers.
4. Quan les obres fotogràfiques continguen imatges de persones, l'IVAJ.GVA JOVE no es responsabilitza de les autoritzacions que, per drets d'imatge, hagen de demanar els participants del concurs; així mateix, l'IVAJ.GVA JOVE quedarà exempt de les responsabilitats derivades de l'explotació de les obres fotogràfiques.
Tercera. Sol·licituds
1. La sol·licitud s'emplenarà en el model que figura en l'annex II. El model normalitzat de sol·licitud estarà també a disposició de les persones sol·licitants a les seus de l'IVAJ.GVA JOVE d'Alacant (Rambla de Méndez Núñez, 41, Torre de la Generalitat, 03634), de Castelló (carrer dels Orfebres Santalínea, 2, 12507) i de València (carrer de l'Hospital, 11, València, 46094), o bé s'hi podrà accedir a través del web de l'IVAJ.GVA JOVE (adreça: ).
2. La sol·licitud haurà d'anar acompanyada de la documentació següent:
a) Les fotografies degudament embalades. Tant en l'embalatge com en el dors del suport sobre el qual vaja muntada, figurarà el mateix lema o pseudònim que aparega en la sol·licitud de participació i se n'indicarà el títol.
b) Autorització expressa a l'IVAJ.GVA JOVE, inclosa en l'apartat C de la sol·licitud, perquè comprove les dades d'identitat de la persona sol·licitant per mitjà del sistema de verificació de dades d'identitat, d'acord amb el que estableix el Reial Decret 522/2006, de 28 d'abril.
No obstant això:
Si de la comprovació efectuada resultara alguna discordança amb les dades facilitades per la persona interessada, l'òrgan instructor estarà facultat per a dur a terme les actuacions procedents per aclarir-la.
Si la persona sol·licitant no en presta el consentiment, haurà d'aportar fotocòpia confrontada del document nacional d'identitat, del passaport o del número d'identificació d'estranger, segons siga procedent.
c) Autorització expressa a l'IVAJ, inclosa en l'apartat C de la sol·licitud, perquè, de forma directa i per mitjà de certificats telemàtics, obtinga l'acreditació que les persones sol·licitants estan al corrent en el compliment de les seues obligacions tributàries davant l'Agència Estatal d'Administració Tributària i davant la Hisenda de la Generalitat, i en el compliment de les seues obligacions davant la Seguretat Social, que preveuen l'article 13 de la Llei 38/2003, de 17 de novembre, General de Subvencions, i els articles 18, 19 i 22 del Reial decret 887/2006, de 21 de juliol, pel qual s'aprova el Reglament de la dita Llei.
Posat cas que la persona interessada no en preste el consentiment, haurà de presentar els certificats que acrediten el compliment d'eixes tres obligacions, o, si no està obligat a presentar les declaracions o documents a què es refereixen les obligacions esmentades, n'acreditarà el compliment mitjançant declaració responsable.
d) Declaració responsable de no estar subjecte a les prohibicions per a obtindre la condició de beneficiari de les subvencions regulades en la present convocatòria, que preveu l'article 13 de la Llei 38/2003 de 17 de novembre, General de Subvencions, que s'inclou en el model de sol·licitud.
3. La sol·licitud, i la resta de documentació que s'haja d'aportar en els distints tràmits del procediment de concessió dels premis, podrà presentar-se en el Registre de l'Institut Valencià de la Joventut.Generalitat Jove (carrer de l'Hospital, 11, València, 46125), en el de les unitats territorials d'Alacant (Rambla de Méndez Núñez, 41, Torre de la Generalitat, 03032) o de Castelló (carrer dels Orfebres Santalínea, 2, 12824); o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació a l'oficina de correus corresponent haurà de fer-se d'acord amb el que disposa l'article 31 del Reial Decret 1829/1999, de 3 de desembre, en sobre obert, a fi que l'exemplar destinat a l'IVAJ.GVA JOVE siga datat i segellat abans de ser certificat. Posat cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.Generalitat Jove.
4. El termini de presentació de sol·licituds serà del 28 de març al 6 de maig de 2011. L'incompliment d'este termini determinarà la no-admissió de la sol·licitud.
Quarta. Tramitació
1. El procediment de concessió dels premis es tramitarà en règim de concurrència competitiva.
2. La instrucció del procediment correspondrà al Servei de Gestió i Planificació de Programes de l'Institut Valencià de la Joventut.Generalitat Jove.
3. Quan la sol·licitud no reunisca els requisits exigits o no vaja acompanyada de la documentació que, d'acord amb esta ordre, resulte exigible, es notificarà a la persona sol·licitant perquè, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de deu dies, comptadors a partir de l'endemà a la recepció de la notificació, n'esmene la falta o hi incloga els documents preceptius, amb indicació que, si no ho fera en el termini previst, es considerarà que ha desistit de la seua petició, prèvia resolució de la Direcció General de l'Institut Valencià de la Joventut.Generalitat Jove que s'haurà de dictar en els termes que preveu l'article 42 de la Llei susdita.
Cinquena. Resolució
1. Per a la valoració i la selecció dels treballs presentats, la Direcció General de L'IVAJ.GVA JOVE designarà un jurat compost per un mínim de tres i un màxim de cinc membres triats entre persones de reconegut prestigi en el món cultural i civil i que estiguen especialment relacionades amb la vida o l'obra del poeta Miguel Hernández. El secretari del jurat, que actuarà amb veu però sense vot, serà anomenat entre el personal al servei de l'Institut.
Per a la valoració de les fotografies presentades, el jurat tindrà en compte la seua adequació a la temàtica del concurs i la seua qualitat artística, i podrà declarar desert qualsevol dels premis si, al seu parer, les obres presentades no s'ajusten a les bases o no reuneixen la qualitat suficient.
Correspon al jurat la interpretació i l'aplicació d'estes bases.
2. La competència per a resoldre correspon a la Direcció General de l'IVAJ.GVA JOVE, després del veredicte vinculant que, una vegada examinats els treballs presentats, emeta el jurat.
3. Abans que es dicte la resolució i en els casos en què la quantia del premi supere els 1.803,04 euros, l'IVAJ.GVA JOVE sol·licitarà, directament i per mitjà de certificats telemàtics, que les persones seleccionades acrediten que estan al corrent en el compliment de les seues obligacions tributàries davant de l'Agència Estatal d'Administració Tributària i davant de la Hisenda de la Generalitat, i en el compliment de les seues obligacions davant de la Seguretat Social, que preveuen l'article 13 de la Llei 38/2003, de 17 de novembre, General de Subvencions, i els articles 18, 19 i 22 del Reial decret 887/2006, de 21 de juliol, pel qual s'aprova el Reglament de la dita Llei. Posat cas que la persona interessada no haja prestat el seu consentiment, haurá d'aportar els corresponents certificats en el termini màxim de deu dies comptadors a partir de l'endemà del dia en què se'ls notifique el requeriment. L'incompliment d'esta obligació serà motiu de denegació del premi.
4. El termini màxim de resolució i de notificació serà de sis mesos, comptadors a partir de l'endemà del dia en què acabe el termini de presentació de sol·licituds. Si transcorregut el dit termini no s'hi haguera dictat una resolució expressa, les sol·licituds presentades podran entendre's desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjuí de l'obligació de resoldre i de notificar que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. No es tornaran les fotografies no premiades.
Sisena. Premis
1. Es concedirà un primer premi de 1.500 euros i cinc mencions d'honor de 300 euros cada una. L'import del premi estarà subjecte a la retenció de l'impost sobre la renda de les persones físiques que marca la Llei.
2. Les fotografies premiades i les seleccionades per a les exposicions seran cedides pels seus autors durant 2 anys a l'IVAJ.GVA JOVE, qui es reserva el dret de divulgar-les o difondre-les públicament i reproduir-les, sense que, per això, els seus autors -als quals es reconeix la propietat de les obres- en meriten cap dret.
3. El lliurament dels premis de fotografia La Senda del Poeta 2011 tindrà lloc en un acte públic que organitzarà l'Institut Valencià de la Joventut.Generalitat Jove.
Setena. Difusió de les obres premiades i promoció dels participants
1. L'IVAJ.GVA JOVE organitzarà exposicions amb les fotografies premiades i amb les que, amb esta finalitat, seleccione el jurat.
2. L'IVAJ.GVA JOVE es reserva el dret de publicar les dades de la butlleta d'inscripció que considere d'interés per a la promoció dels jóvens creadors.
Huitena. Obligacions dels artistes seleccionats i dels premiats
Seran obligacions dels artistes seleccionats i dels premiats:
a) Cedir les fotografies mitjançant un document escrit a l'IVAJ.GVA JOVE, en què l'autoritze, per 2 anys i en qualsevol àmbit territorial, per a l'exercici dels drets de reproducció i distribució de les fotografies.
b) Complir totes les obligacions que estiguen previstes per al règim de subvencions i ajudes públiques, que siguen aplicables a la present ordre, de conformitat amb el que disposen la Llei 38/2003, de 17 de novembre, General de Subvencions; el text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, del Consell de la Generalitat Valenciana, i la resta de legislació concordant i d'aplicació.
c) Fer constar el nom del premi i el de la institució que el concedeix en qualsevol difusió de les fotografies premiades que es duga a terme una vegada transcorregut el termini previst en l'apartat a) de la present base.
Novena. Acceptació de les bases
1. La presentació de la sol·licitud de participació en la present convocatòria per part de la persona sol·licitant comporta l'autorització a l'IVAJ.GVA JOVE per a l'exercici dels drets de reproducció i distribució de les fotografies en qualsevol àmbit territorial.
2. La participació en la present convocatòria implica l'acceptació de les bases que la regulen.